عتیق احمد

عتیق احمد (10 اگست 1962ء - 15 اپریل 2023ء)   ایک ہندوستانی مجرم، سیاست دان، اور سماج وادی پارٹی سے ہندوستانی پارلیمنٹ اور اتر پردیش قانون ساز اسمبلی کے رکن تھے۔    ان کے خلاف 100 سے زائد فوجداری مقدمات درج تھے اور وہ 2019ء سے 2023ء تک سے لے کر  اپنی موت تک جیل میں قید تھے۔     احمد نے مختلف الزامات کے تحت جیل میں رہتے ہوئے کئی انتخابات لڑے۔   15 دسمبر 2016ء کوانہیں  سیم ہیگن باٹم یونیورسٹی آف ایگریکلچر، ٹیکنالوجی اینڈ سائنسز کے عملے پر حملہ کرنے کے الزام میں ایک بار پھر گرفتار کیا گیا۔

ابتدائی اور ذاتی زندگی 
عتیق کی شادی شائستہ پروین سے ہوئی تھی۔  جوڑے کے پانچ بیٹے تھے۔  عتیق کے بھائی خالد عظیم عرف اشرف سابق ایم ایل اے تھے۔   عتیق احمد کا بیٹا اسد، جو امیش پال قتل کیس میں مطلوب تھا، اتر پردیش پولیس کی اسپیشل ٹاسک فورس (ایس ٹی ایف) کی جھانسی میں کارروائی کے دوران ایک انکاؤنٹر میں مارا گیا۔

2009 کے عام انتخابات 
2009ء کے عام انتخابات میں، عتیق احمد کو الیکشن لڑنے کی اجازت دی گئی تھی (چونکہ وہ ابھی تک کسی بھی مقدمے میں سزا یافتہ نہیں تھے)۔  تاہمسماج وادی پارٹی نے انہیں سال 2008ء میں نکال دیا تھا  اور مایاوتی نے انہیں بی ایس پی کے تحت ٹکٹ دینے سے انکار کردیا۔  بعد میں انہوں نے پرتاپ گڑھ سے اپنا دل پارٹی کے امیدوار کے طور پر الیکشن لڑا اور صرف الیکشن ہار گئے۔

2012 اور 2014 کے انتخابات 
2012ء کے اتر پردیش کے انتخابات میں، احمد نے اپنا دل کے بینر تلے الہ آباد (مغربی) حلقہ سے انتخاب لڑا۔ انہوں نے جیل سے اپنا پرچہ نامزدگی داخل کیا۔  انہوں نے الہ آباد ہائی کورٹ میں ضمانت کی اپیل کی لیکن 10 ججوں نے کیس کی سماعت کرنے سے انکار کر دیا۔ آخر کار 11ویں جج نے معاملہ اٹھایا اور انہیں انتخابات سے قبل ضمانت پر رہا کر دیا گیا۔  تاہم یہ سیٹ راجو پال کی بیوہ پوجا پال کے پاس چلی گئی۔ 2014ءمیں انہیں سماج وادی پارٹی میں واپس لے لیا گیا اور شراوستی سے قومی الیکشن لڑا۔ وہ ایک چوتھائی ووٹ حاصل کرنے میں کامیاب رہے لیکن بی جے پی کے ددن مشرا سے تقریباً ایک لاکھ (100,000) ووٹوں سے ہار گئے۔

فوجداری مقدمات

SHUATS حملہ کیس 
14 دسمبر 2016ء کوعتیق اور اس کے حواریوں نے مبینہ طور پر سیم ہیگن باٹم یونیورسٹی آف ایگریکلچر، ٹیکنالوجی اینڈ سائنسز کے عملے کے ارکان پر دو طالب علموں کے خلاف کارروائی کرنے پر حملہ کیا جنہیں دھوکہ دہی کرتے ہوئے پکڑے جانے کے بعد امتحان دینے سے روک دیا گیا تھا۔ عتیق احمد کی  ٹیچر اور ملازمین کو زدوکوب کرنے کی ویڈیو انٹرنیٹ پر خوب گردش میں رہی۔ 10 فروری 2017ء کو الہ آباد ہائی کورٹ نے عتیق کی مجرمانہ تاریخ کو طلب کیا اور ساتھ ہی الہ آباد کے سپرنٹنڈنٹ آف پولیس کو کیس کے تمام ملزمان کو گرفتار کرنے کی ہدایت کی۔ پولیس نے عتیق کو 11 فروری کو گرفتار کیا تھا جس کے بعد اسے 14 روزہ جوڈیشل ریمانڈ پر جیل بھیج دیا گیا تھا۔

دیوریا جیل میں تاجر کا اغوا اور تشدد 
عتیق احمد کو دیوریا جیل میں ایک تاجر موہت جیسوال کے اغوا اور حملہ کے الزام کے بعد بریلی جیل منتقل کر دیا گیا تھا۔ موہت نے میڈیا کو بتایا کہ عتیق احمد کا گینگ اس سے بھتہ کی رقم مانگ رہا تھا۔ بھتہ کی رقم ادا نہ کرنے پر بعد میں اسے دیوریا جیل لے جایا گیا۔ موہت کو جیل پولیس گارڈز اور دیگر غنڈوں نے مارا پیٹا۔ اس خبر کے پھیلنے کے بعد اتر پردیش حکومت نے عتیق کو بریلی جیل منتقل کر دیا اور ملزم جیل گارڈز کو فوری طور پر معطل کر دیا۔ ایک کال ریکارڈنگ بھی جاری کی گئی جس میں عتیق موہت کو بھتہ کی رقم دینے کی دھمکی دے رہا تھا ورنہ اس پر حملہ کیا جائے گا۔ 

دو دیگر تاجروں نے بھی احمد پر دیوریا جیل میں اغوا اور حملہ کرنے کا الزام لگایا۔ احمد کو جون 2019ء میں پریاگ راج سنٹرل جیل سے احمد آباد کی سابرمتی جیل میں منتقل کیا گیا تھا۔

امیش پال اغوا اور قتل کیس 
24 فروری 2023ء کو بہوجن سماج پارٹی (بی ایس پی) کے ایم ایل اے راجو پال کے 2005 ءکے قتل کے اہم گواہ امیش پال کو قتل کر دیا گیا۔ احمد راجو پال اور امیش پال قتل کیس کا اہم ملزم ہے۔

عہدے 
عتیق احمد 5 بار ایم ایل اے اور 1 بار لوک سبھا ایم پی منتخب ہو چکے ہیں۔

وفات 
15 اپریل 2023ء کو جب پریاگ راج میں احمد کے عدالتی حکم پر میڈیکل چیک اپ کے لیے لے جایا جا رہا تھا، احمد سے ان کے بیٹے کی آخری رسومات کے دوران ان کی غیر موجودگی کے بارے میں پوچھا گیا، جس پر اس نے ہندی میں جواب دیا، "نہیں لے گئے تو نہیں گئے" (انگریزی : "مجھے نہیں لیا گیا، اس لیے میں نہیں گیا")۔ جیسے ہی اس کا بھائی اشرف اپنے ردعمل میں گڈو مسلم کا ذکر کرنے والا تھا کہ احمد کے سر پر پستول سے فائر کیا گیا جس کے نتیجے میں وہ ہلاک ہوگیا۔ فائرنگ کے تبادلے میں عتیق اور اشرف احمد دونوں مارے گئے، جنہیں پکڑ کر ٹیلی ویژن پر براہ راست نشر کیا گیا۔ بعد میں یہ انکشاف ہوا کہ مجرموں نے خود کو میڈیا کا اہلکار ظاہر کیا تھا اور قتل کے بعد فرار ہونے کی کوشش نہیں کی تھی۔ پکڑے جانے پر انہوں نے جئے شری رام کا نعرہ لگانا شروع کر دیا۔ قابل ذکر بات یہ ہے کہ فائرنگ کے تبادلے کے وقت احمد کو پولیس اہلکاروں نے گھیر لیا تھا۔   میڈیا رپورٹس کے مطابق تینوں حملہ آوروں کی شناخت لیوکیش تیواری، ارون موریہ اور سنی کے طور پر ہوئی ہے۔  فائرنگ کرنے والوں کو گرفتار کر کے مزید تفتیش کی جائے گی۔

حوالہ جات 

بھارت میں آتشیں اسلحہ سے اموات
مقتول بھارتی سیاست دان
کل ہند مجلس اتحاد المسلمین کے سیاست دان
لوک سبھا اراکین از اترپردیش
اتر پردیش کے ارکان مجلس قانون ساز 2002ء-2007ء
چودہویں لوک سبھا کے ارکان
الہ آباد کے سیاستدان
سماج وادی پارٹی کے سیاست دان
2023ء کی وفیات
1962ء کی پیدائشیں
اکیسویں صدی کے ہندوستانی مسلمان
اپریل 2023ء